Bussijaamade logod, pildid ja reklaampindade kirjeldused leiad SIIT.
#000002
Alustame oma ajalooga 23. maist 1922. aastast, mil arhitektile ja ettevõtjale F. Kangrole anti linnavalitsuse luba 5 bussiliini pidamiseks.
#000004
1922–1939Linna- ja kaugliinibusse saadetakse teele Vene turult, mida rahva seas kutsuti ka Täituruks ning perioodil 1939–1940 Viru väljakuks. Bussid seisid rivis praeguse Viru hotelli kohal otse Uue turu kõrval. Väikeses kontoris Pärnu maantee ja Vene turu nurgal töötas liikluskorraldaja, kes müüs ka pileteid.
#000005
1940–1959Jätkus busside väljumine uue nimega Stalini väljakult. Maaliinide väljumine viidi 1949. aastal Estonia teatri kõrvale platsile, mis tekkis pärast turuhoone lammutamist ja turu üleviimist Tartu maantee piirkonda. Aasta hiljem leiti maaliinide bussijaamale sobiv koht hiiglasliku Stalini väljaku servas, Tartu maantee alguses, umbes praeguse Radissoni hotelli kohal.
#000006
1959–19611959. aasta alguses kolis bussijaam oma tänasesse asukohta Lastekodu ja Odra tänava nurgale, kus senini tegutses täika (vanakraamiturg). Puust ühekordne bussijaamaputka-ootepaviljon Stalini väljakul võeti tükkideks ja pandi uue bussijaama platsil, praeguse 17. bussiliini algpeatuse kohal, taas püsti.
#000007
1961–1965Toimus bussijaama uue 2-korruselise jaamahoone ehitus. Plaanijärgselt pidi uus bussijaama kompleks valmis saama Eesti NSV 25. aastapäevaks, 21. juuliks 1965. Plaan enam-vähem ka täideti, kuigi ekspluateerimisaktis viidati mitmele puudusele.
#000008
201225. juunist kuni 19. detsembrini toimus Tallinna Bussijaama rekonstrueerimine. Ehitustööde käigus uuendati nii bussijaama interjööri kui ka välisilmet, suurendati reisijate kasutuses olevat ootesaali ja kohvikut ning ühtlasi paigaldati hoonesse infolett ja iseteenindusautomaadid.
#000009
20152015. aasta seisuga väljub Tallinna Bussijaamast igapäevaselt circa 200 bussi ööpäevas. Seda vaid kolmeteistkümne väljumisplatvormi alt. Ühes aastas läbib Tallinna Bussijaama umbes 3 miljonit reisijat, keda teenindab kokku 26 bussifirmat.
#000010
Tallinna esimesed maaliinibussid väljusid tänaselt Viru väljakult, Tammsaare pargi servast. Majaderida sel 1928. aasta fotol jääb Viru keskuse kohale. Parempoolne buss on Berliet.
#000011
Odra tänav 1963. aastal. Tänase bussijaama peasissepääsu kohal rippus Autobussijaama valge silt.
#000013
Keset tänast bussijaama platsi seisis 1960ndate algul Viru väljakult üle toodud vana bussijaamahoone. Pildi tagaservas paistvate puumajade asemel on täna busside parkimisplats ja nende taga Filtri tee. Foto on aprillist 1964.
#000014
Bussijaama lõunapoolse ooteplatvormi ja varikatuse ehitus jaanuaris 1965. Vaade Lastekodu 39 aknast.
#000015
LAZ-bussid bussijaamas 20. juulil 1965, päev enne uue jaama pidulikku avamist.
#000016
Tänava vaade Lastekodu 39 aknast Liviko suunas. Ajutised piletikassad mahakantud LAZ-bussides. Juuli 1965, viimased päevad enne uue bussijaama avamist.
#000017
Ikarus-Lux väljumas bussijaamast augustis 1965.
#000018
Uus bussijaam 1. mail 1966, jaama ees helesinine Ikarus-Lux.
#000019
Peatused 1 kuni 9 bussijaama ootesaali kõrval, oktoober 1968.
#000020
Bussijaama administratiivkorpus mais 1973, maja ees seisab uuemat tüüpi LAZ.
#000021
Ikarused tipptunnil 5. märtsil 1988, enne naistepäeva pikka nädalavahetust.
#000022
AS Mootor bussid bussijaamas juulis 1993. Kõik selles suunas tehtud pildid on pildistanud Harri Org oma koduaknast.
#000023
19. detsembril 2012. aastal avati uuenenud interjööri ja välisilmega Tallinna Bussijaam.
#000024